16.6.2023
RO
Jurnalul Oficial al Uniunii Europene
C 214/87 Miercuri, 18 ianuarie 2023
26.
salută reluarea dialogurilor privind drepturile omului cu țările terțe, care decurg dintr-un context mai favorabil de implicare; este de părere că, în cazul în care nu se raportează niciun progres concret în urma unei serii de dialoguri privind drepturile omului, așa cum s-a întâmplat în mai multe cazuri, UE ar trebui să își adapteze obiectivele, inclusiv în ceea ce privește desfășurarea mai amplă a relațiilor bilaterale;
Delegațiile UE 27. consideră că este extrem de important să se ia toate măsurile posibile pentru a sensibiliza delegațiile UE cu privire la orientările UE în domeniul drepturilor omului și îndeamnă toate delegațiile să asigure punerea în aplicare corespunzătoare a acestor orientări; își reiterează, în acest sens, apelul adresat delegațiilor UE și „punctelor focale” pentru drepturile omului din țările terțe de a depune eforturi mai implicate, oferind sprijin regulat apărătorilor drepturilor omului, inclusiv laureaților Premiului Saharov și finaliștilor aflați în pericol, și abordând în detaliu subiectele și cazurile individuale menționate în rezoluțiile Parlamentului referitoare la încălcarea drepturilor omului, a democrației și a statului de drept; solicită funcționarilor din delegațiile UE să aducă în discuție cazurile de opresiune și persecutare a apărătorilor drepturilor omului, a opoziției democratice și a activiștilor societății civile în fața autorităților statului și, în cazul în care persoanele afectate se află în detenție, să le monitorizeze situațiile, să le viziteze în închisoare, să participe la procedurile lor de judecată și să aducă în discuție cazurile lor în cadrul dialogurilor pe tema drepturilor omului pe care UE le poartă cu țările în cauză; 28.
atrage atenția asupra situațiilor în care misiunile statelor membre ale UE și delegațiile UE au adoptat abordări diferite în ceea ce privește protecția și promovarea drepturilor omului în țările terțe, deși statele membre ale UE împărtășesc un angajament comun în această privință; subliniază că ambasadele statelor membre ale UE, ca și delegațiile UE, ar trebui să joace un rol din ce în ce mai important în promovarea și protejarea drepturilor omului, precum și în sprijinirea societății civile din țările terțe; solicită delegațiilor UE să înființeze grupuri de lucru pentru drepturile omului care să reunească serviciile relevante ale ambasadelor statelor membre și ale delegațiilor UE și să coopereze îndeaproape cu reprezentanți ai organizațiilor internaționale și regionale ale societății civile din țările terțe în cauză;
Regimul mondial de sancțiuni al UE în materie de drepturi ale omului (GHRSR – Legea Magnițki a UE) 29.
salută faptul că regimul mondial de sancțiuni al UE în materie de drepturi ale omului a fost folosit din ce în ce mai mult ca instrument esențial de consolidare a rolului UE de actor global în domeniul drepturilor omului prin utilizarea de către Consiliu a sancțiunilor specifice; solicită să se pună în aplicare în mod efectiv, integral și coordonat măsurile restrictive care au fost deja adoptate și, dacă este necesar, să se adopte măsuri suplimentare; solicită UE să utilizeze mai dinamic acest instrument ca parte integrantă a politicii sale externe în domeniul drepturilor omului; solicită aplicarea riguroasă, consecventă și uniformă a măsurilor restrictive și monitorizarea lor în toate statele membre, ca o condiție pentru ca acțiunea externă a UE să fie credibilă și eficace; invită UE să colaboreze cu parteneri care împărtășesc aceeași viziune pentru a încuraja mai multe țări să adopte regimuri de sancțiuni și să coordoneze adoptarea în comun a măsurilor restrictive specifice pentru a le spori eficacitatea la nivel mondial; salută angajamentul asumat de președinta Comisiei în discursul său din 2022 privind starea Uniunii de a prezenta măsuri de actualizare a cadrului legislativ al UE pentru combaterea corupției și de a include corupția în GHRSR al UE, ceea ce este în conformitate cu poziția Parlamentului, pentru a viza în mod eficace factorii economici și financiari care favorizează încălcarea drepturilor omului; își reiterează apelul pentru introducerea votului cu majoritate calificată pentru deciziile Consiliului și punerea în aplicare a sancțiunilor în temeiul regimului mondial de sancțiuni al UE în materie de drepturi ale omului; își reiterează solicitarea adresată Comisiei și Consiliului de a depune eforturi pentru a include recomandările Parlamentului pentru viitoarele sancțiuni specifice, astfel cum se prevede în rezoluțiile sale și nu numai; 30. salută listele făcute în 2021 în temeiul GHRSR al UE; invită Consiliul, statele membre și SEAE să elaboreze o strategie pentru a îmbunătăți interacțiunea dintre GHRSR al UE și regimurile de sancțiuni geografice, în special printr-o mai bună utilizare a GHRSR al UE pentru a combate încălcările care nu pot fi legate direct de un stat, de exemplu în cazurile în care mercenarii comit încălcări ale drepturilor omului în teritorii aflate în afara controlului guvernamental sau în cazuri transfrontaliere, cum ar fi traficul de ființe umane; 31. este profund îngrijorat și condamnă politicile deliberate ale unor state de a aresta, a reține și a urmări penal în mod arbitrar persoane străine, inclusiv cetățeni ai UE, pe baza unor acuzații false, în scopuri de propagandă, sau utilizarea prizonierilor ca instrument de negociere și schimb internațional sau de presiune politică; subliniază că realizarea unei astfel de politici reprezintă un act de luare de ostatici, astfel cum este definit în Convenția internațională împotriva luării de ostatici; invită Comisia, SEAE și statele membre să ia măsuri pentru a preveni astfel de acte, prin alertarea cetățenilor europeni, în special a cetățenilor binaționali, cu privire la riscurile de arestare în timpul vizitelor pe teritoriul anumitor state; invită Consiliul să ia în considerare aplicarea de măsuri restrictive în temeiul GHRSR al UE persoanelor sau entităților responsabile de arestări sau detenții arbitrare ale cetățenilor europeni în calitate de „ostatici ai statelor”;